Feed a Child sê jammer oor advertensie‘n Skermskoot uit die advertensie “Ons vra om verskoning vir die advertensie. Dit het nie ten doel gehad om enigiemand leed aan te doen nie,” het Elza Rautenbach, uitvoerende hoof van Feed a Child, aan Sapa gesê. Die advertensie, wat ook op YouTube te sien is, wys hoe ‘n wit vrou ‘n swart kind “versorg” deur vir hom allerhande soorte kos te voer. Uiteindelik verskyn die woorde op die skerm: “Die gemiddelde troeteldier eet beter as miljoene kinders. Help om ŉ honger kind kos te gee.” Dien advertensie het skerp kritiek op sosiale media uitgelok oor die manier waarop die swart kind in die advertensie uitgebeeld word. Rautenbach sê intussen dat Feed a Child steeds van Ogilvy and Mather, die Kaapse agentskap wat die advertensie vervaardig het, gebruik sal maak. Rautenbach sê die organisasie gaan ook voort met sy werk om honger kinders te voer. “Ons beweeg aan en doen ons dag-tot-dag-take, samel vondse in en gee vir ons jonger generasie kos.” Maroela Media het reeds vroeër berig dat die advertensie ‘n herrie op sosiale media veroorsaak het. Lees ook: Herrie oor Feed a Child-advertensie